Diari Oficial de la Generalitat Valenciana


Sumari del DOGV 4619, del 30-10-2003 (2003/11928)

ORDE de 21 d'octubre de 2003, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000, de la Conselleria d'Agricultura, Pesca i Alimentació, pel que fa a les prioritats de les ajudes a inversions i programes de control de qualitat desenvolupats en explotacions ramaderes, així com els imports i programes per a les xarxes de vigilància epidemiològiques.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/10/21/(1)/dof/vci/html**

### Dades del document

Número de DOGV
:   4619

Data del DOGV
:   30-10-2003

Secció del DOGV
:   I. DISPOSICIONS GENERALS

Número del document
:   2003/11023


Data del document
:   21-10-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria càrnia
    * ajuda pública
    * suport econòmic
    * qualitat del producte
    * agrupació de productors agraris
    * explotació agrària
    * indústria agrària
    * equip agrícola
    * residu agrícola
    * ramat

ORDE de 21 d'octubre de 2003, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000, de la Conselleria d'Agricultura, Pesca i Alimentació, pel que fa a les prioritats de les ajudes a inversions i programes de control de qualitat desenvolupats en explotacions ramaderes, així com els imports i programes per a les xarxes de vigilància epidemiològiques. [2003/M11533]
  
Les noves normes que afecten el sector ramader, relacionades amb la recollida i el tractament dels materials especificats de risc i els cadàvers d'animals d'explotacions ramaderes, la normativa que afecta l'ordenació del sector avícola, així com la necessitat de millorar les condicions ambientals de les explotacions avícoles tradicionals per evitar els efectes dels colps de calor, planteja adaptar el règim de les ajudes a inversions per a la recollida de residus ramaders i modernització d'explotacions establides, juntament amb d'altres, per l'Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenvolupats en explotacions ramaderes (DOGV núm. 3891, de 4 de desembre).
  
Per això, a proposta del director general d'Investigació i Innovació Agrària i Ramaderia, en l'exercici de les competències que tinc atribuïdes,
  
ORDENE
  
Article 1
  
Es modifica per a la campanya 2004 l'orde de preferència establit en l'article 8, per a les ajudes del grup A, de l'Orde de 24 de novembre de 2000, el qual queda de la manera següent:
  
1. Els titulars que sol·liciten ajuda per a inversions que tinguen per objecte la implantació de sistemes per a la recollida de cadàvers d'animals no bovins.
  
2. Els titulars que sol·liciten ajudes per a inversions en explotacions avícoles, per adaptar-se a la nova normativa d'ordenació d'explotacions avícoles i incorporar millores en matèria de control ambiental i els d'explotacions afectades per catàstrofes metereològiques en l'any 2003.
  
Dins d'estos dos grups la preferència serà segons allò que es descriu en l'article 8 de l'Orde de 24 de novembre de 2000.
  
Article 2
  
Els titulars que s'incloguen en el grup primer de l'article anterior podran sol·licitar subvenció pels contenidors adquirits o inversions realitzades des de l'1 d'octubre de 2003.
  
Article 3
  
Per a l'exercici 2004, els imports establits en l'article 7 de l'Orde de 24 de novembre de 2000 per a les ajudes sol·licitades per ADS, les seues agrupacions o les seues federacions seran els següents:
  
Porcí: 2,00e/femella reproductora i 0,03 e/plaça d'engreix en menjadora independent. Esta ajuda comportarà la realització del pla de vigilància epidemiològica consistent en la vigilància i el control de la situació sanitària, amb actuacions immediates davant de casos de morbiditat i mortalitat anormal, remissió d'informació estadística trimestral i execució dels controls serològics obligatoris, d'acord amb el Pla Anual Zoosanitari.
  
Estos valors base s'incrementaran en les quanties i els casos següents:
  
- 2,70 e/femella reproductora que pertany a explotacions qualificades davant la malaltia d'Aujezsky a 31 d'octubre de 2003.
  
- 0,50 e/femella reproductora i 0,01 e/plaça d'engreix en menjadora independent en aquelles agrupacions que disposen, almenys, d'un veterinari responsable amb un contracte en què es recolliran prestacions, servicis a realitzar i dedicació, nombre d'animals a controlar i honoraris, que haja sigut proposat al visat del col·legi professional.
  
Oví i cabrum: 1,0 e/femella reproductora i 0,02 e/plaça d'engreix en menjadora independent. Esta ajuda comportarà la realització del pla de vigilància epidemiològica consistent en la vigilància i el control de la situació sanitària en els ramats, actuacions davant de morbiditat i mortalitat anormals, controls i mostratges d'encefalopaties espongiformes transmissibles a nivell de granges, control de moviment de bestiar i remissió d'informació estadística trimestral. Tot això d'acord amb el Pla Anual Zoosanitari.
  
Estos valors base s'incrementaran en les quanties i els casos següents:
  
- 0,35 e/femella reproductora i 0,01 e/plaça d'engreix en menjadora independent que pertany a explotacions qualificades davant de Brucella mellitensis a 31 d'octubre del 2003.
  
- 0,40 e/femella reproductora en aquelles agrupacions que disposen, almenys, d'un veterinari responsable amb un contracte en què es recolliran prestacions, servicis a realitzar i dedicació, nombre d'animals i honoraris, que haja sigut proposat al visat del col·legi professional.
  
Boví: 1,5 e /femella reproductora i 1,0 e /plaça d'engreix en menjadora independent. Esta ajuda comportarà la realització del pla de vigilància epidemiològica consistent en la vigilància i el control de la situació sanitària en els ramats, actuacions davant de morbiditat i mortalitat anormals, controls i mostratges d'encefalopaties espongiformes transmissibles a nivell de granges, control de moviment de bestiar i remissió d'informació estadística trimestral. Tot això d'acord amb el Pla Anual Zoosanitari.
  
A fi de procedir al control de sanejament ramader es concedirà una ajuda, independent de l'anterior, per la realització en els animals de més de 6 setmanes d'edat d'un control anual de brucel·losi i tuberculosi en ramats negatius i dos controls en la resta, si és procedent en:
  
Aptitud llet: 3,0 e / femella major de 12 mesos.
  
Aptitud carn i toreig: 6,0 e / animal major de 12 mesos.
  
Aptitud engreixament: 1,4 e / plaça menjadora.
  
Estos valors s'incrementaran en les quanties i els casos següents:
  
- 0,50 e /femella reproductora i 0,03 e /plaça d'engreix en menjadora independent qualificades davant de brucel·losi i tuberculosi bovina, a 31 d'octubre de 2003.
  
- 0,20 e /femella reproductora i 0,1 e /plaça de menjadora independent en aquelles agrupacions que disposen, almenys, d'un veterinari responsable amb un contracte en què es recolliran prestacions, servicis a realitzar i dedicació, nombre d'animals a controlar i honoraris, que haja sigut proposat al visat del col·legi professional.
  
Conills: 0,25 e /femella reproductora. Esta ajuda comportarà la presentació d'un programa sanitari referent al control, almenys, de mixomatosi i malaltia hemorràgica vírica i la remissió d'un informe trimestral que reflectisca les actuacions practicades.
  
Estos valors s'incrementaran en els casos i les quanties següents:
  
- 0,30 e/femella reproductora en aquelles agrupacions que disposen, almenys, d'un veterinari responsable amb un contracte en què es recolliran prestacions, servicis a realitzar i dedicació, nombre d'animals a controlar i honoraris, que haja sigut proposat al visat del col·legi professional.
  
Avicultura: 0,40 e /100 places d'híbrids americans (broilers) i 1,50 e/100 places de gallines. Esta ajuda comportarà la presentació d'un programa sanitari referent al control, almenys, de malaltia de Newcastle i salmonel·losi i la remissió d'un informe trimestral que reflectisca les actuacions practicades.
  
Estruços: 2,90 e /femella reproductora i 1,80 e /plaça d'engreix en menjadora independent. Esta ajuda comportarà la presentació d'un programa sanitari referent al control de malaltia de Newcastle i que inclourà controls serològics de salmonel·losi i la remissió d'un informe trimestral que reflectisca les actuacions practicades.
  
Esta quantitat s'incrementarà en 0,20 e /femella reproductora en cada cas en aquelles agrupacions que disposen, almenys, d'un veterinari amb un contracte en què es recolliran prestacions o servicis a realitzar i honoraris, que haja sigut proposat al visat del col·legi professional.
  
Ruscs: 0,20 e /rusc. Esta ajuda comportarà la presentació d'un programa sanitari referent al control, almenys, de varroasi i la remissió d'un informe trimestral que reflectisca les actuacions practicades.
  
Per a totes les espècies, estos imports inclouran la realització del programa sanitari adaptat a las necessitats de cada agrupació de defensa sanitària.
  
El càlcul de les ajudes que corresponguen a cada ADS pels conceptes de plaça, cens o qualificació sanitària es realitzarà sobre la base de les dades contingudes en el Registre d'Explotacions Ramaderes (RERA), amb data de presentació de la sol·licitud. El nombre d'animals majors de 12 mesos, per al càlcul dels imports del control de sanejament ramader en explotacions de boví, s'extraurà de SIMOGAN, per a cada explotació amb data de presentació de la sol·licitud.
  
Els representants de les ADS podran sol·licitar a l'oficina comarcal corresponent extractes de la informació referent a ella i descrita en l'apartat anterior.
  
Les ADS veuran reduït l'import de l'ajuda per a la campanya que hagen sol·licitat en un import igual al nombre de caps de les explotacions que el componen que no hagen complit el que s'establix en el Pla Zoosanitari Anual.
  
Disposicions finals
  
Primera
  
S'autoritza el director general d'Investigació i Innovació Agrària i Ramaderia perquè dicte les disposicions i prenga les mesures necessàries per al compliment i l'aplicació de la present orde.
  
Segona
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 21 d'octubre de 2003
  
La consellera d'Agricultura, Pesca i Alimentació,


Còpia Permalink ELI